Legal Document

Category: 24

Text:
75. ΝΟΜΟΘΕΤ. ΔΙΑΤΑΓΜΑ υπ’ αριθ. 234 της 4/10 Ιουλ. 1969 (ΦΕΚ Α΄ 130) Περί επανακυκλοφορίας υπεραστικών λεωφορείων μεταταχθέντων εις την αστικήν περιοχήν Αθηνών-Πειραιώς. Άρθρ.1.-1.Υπεραστικά λεωφορεία επαρχιακών Κ.Τ.Ε.Λ. μεταταγέντα εις τα αστικά Κ.Τ.Ε.Λ. Αθηνών-Πειραιώς και αντικατασταθέντα δια καινουργών τοιούτων του εγκεκριμένου αστικού τύπου, κατ’ εφαρμογήν του άρθρ. 15 του Ν.Δ. 4354/1964, του εις εκτέλεσιν τούτου εκδοθέντος υπ’ αριθ. 264/1965 Β.Δ/τος, και του Α.Ν. 526/1968, δύνανται να χρησιμοποιώνται μέχρι της υπ’ αυτών συμπληρώσεως του επιτρεπομένου υπολοίπου χρόνου κυκλοφορίας των, είτε προς πλήρωσιν κενών θέσεων, δημιουργουμένων εκ του καθορισμού της εις λεωφορεία δυνάμεως των υπεραστικών ΚΤΕΛ ή ΚΤΕΥΛ, είτε προς αντικατάστασιν τοιούτων αποσυρομένων της κυκλοφορίας, εφ’ όσον ταύτα, το μεν δεν έχουσι συμπληρώσει πενταετίαν αφ’ ης έλαβον ως καινουργή άδειαν κυκλοφορίας, το δε, τυγχάνουσι του εγκεκριμένου δια τα ως άνω υπεραστικά Κ.Τ.Ε.Λ. ή Κ.Τ.Ε.Υ.Λ. τύπου. 2.Η βάσει προεκδοθεισών υπουργικών αποφάσεων χρησιμοποίησις τοιούτων μεταταγέντων και αντικατασταθέντων λεωφορείων προς τους ως άνω σκοπούς και υπό τας άνω προϋποθέσεις, θεωρείται νομίμως γενομένη. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδας της Κυβερνήσεως.